"El disc conté els temes que més exposen les nostres personalitats i la nostra ànima musical"

Thu, 20 Jan 2022 17:20:00 +0000

La cantant i contrabaixista Gemma Abrié i el guitarrista Josep Traver han vingut a presentar-nos el seu primer disc com a duet, "Brown Gal", on reten homenatge a dones creadores interpretant cançons estàndard i alguns temes propis de manera que el jazz i la cançó s'entrellacen. A l'àlbum els dos artistes transmeten lluminositat i alegria per compartir la seva visió musical. Precisament aquest diumenge, 23 de gener, presentaran el disc en concert al Palau Robert dins del Festival de Jazz de Barcelona. Avui, durant l'entrevista, ens han interpretat un dels temes que conté, "Cristina", i la seva actuació en directe la veureu a l'Instagram de @catalunyamusica.