La Fredi's Jazz Band actua dins del Dia del Jazz a Matadepera

Thu, 08 Jun 2023 17:00:00 +0000

Diumenge, dia 11 de juny, la ciutat de Matadepera celebrarà el seu Dia del Jazz: es tracta d'una jornada popular de jazz al carrer impulsada per l'Associació Fredi's Jazz Band, que porta el nom de la big band fundada al si de l'Escola Municipal de Música Frederic Mompou de Matadepera, i convertida també en associació l'any 2019. Sabem que les big bands com a eina pedagògica de les escoles de música estan àmpliament acceptades, i el fet que la de l'esmentada escola sigui una de les protagonistes d'aquest dia del jazz a Matadepera, fa que avui ens hi acostem i vulguem saber més detalls del seu funcionament. N'hem parlat amb Enric Alegre, director de la Fredi's Jazz Band (a la foto) des de la seva creació, l'any 2015.