La 10a edició del Festival Life Victoria estarà dedicada al pas del temps i a la nostàlgia

Mon, 05 Sep 2022 16:25:00 +0000

Aquesta és una temàtica especialment present en el repertori de poetes i compositors, i per això les obres de Richard Strauss i Gustav Mahler seran especialment presents a la programació del certamen d'enguany que, recordem-ho, es va presentar a començaments d'estiu. Pel Festival Life Victoria hi passaran intèrprets consolidats del lied i la cançó com Sarah Connolly, Fatma Said, Malcolm Martineau, Miah Persson o Julius Drake (a la foto, a la dreta amb Martin Hässler a l'esquerra) i oferirà debuts esperats, com els de Regula Mühlemann, Adriana González o Kate Lindsey. N'hem parlat amb la presidenta de la Fundació Victoria de los Ángeles, Helena Mora, i també amb el director artístic del certamen, Marc Busquets.