La Jazzband Navàs-Súria grava un disc amb Emilio Solla, guanyador d'un Grammy llatí 2020

Thu, 18 Feb 2021 17:45:00 +0000

La Jazzband Navàs-Súria, formada per alumnes d'entre 12 i 22 anys de les escoles de música dels dos pobles del Bages, té la gran oportunitat de gravar un disc amb el pianista i compositor Emilio Solla, que s'ha desplaçat a Súria per assajar amb el conjunt de joves músics. L'artista va rebre un Grammy llatí l'any passat en la categoria de millor àlbum de jazz llatí pel seu onzè disc, "Puertos Music for International Waters", inspirat en la música argentina i en els sons que neixen de la immigració i la barreja de cultures. Després dels assajos, la gravació del disc serà a partir de demà i fins diumenge als Estudis Medusa de Barcelona. Per poder-ho fer possible, la Jazzband Navàs-Súria va fer una campanya de Verkami. Hem parlat dels assajos i del disc amb Emilio Solla i també amb Sílvia Vinadé, directora de l'Escola de Música de Súria.