María Poyatos i Jordi Brau: "Fem casar músiques per a piano amb els poemes de Miguel Hernández"

Thu, 21 Apr 2022 17:00:00 +0000

La pianista María Poyatos i l'actor Jordi Brau ens han presentat l'estrena de "Sólo quien ama vuela", la seva proposta interdisciplinària de poesia i música que oferiran aquest dissabte, diada de Sant Jordi, a la Casa Seat de Barcelona. Coincidint amb el 80è aniversari de la mort de Miguel Hernández, els dos artistes ofereixen una aproximació personal a l'obra del genial poeta a través de la posada en diàleg de la seva poesia amb peces de música clàssica per a piano de compositors com Beethoven, Mompou i Chopin, entre d'altres.