El Palau acull l'estrena de la versió orquestral reduïda d'"El Pessebre" de Pau Casals

Wed, 04 Oct 2023 12:00:00 +0000

El 22 d'octubre, data exacta del 50è aniversari de la mort de Pau Casals (a la foto), el Palau de la Música Catalana acollirà l'estrena de la versió orquestral reduïda de la seva obra "El Pessebre". Casals havia tingut una relació continuada amb el Palau des de la seva vinculació amb entitats com l'Associació Musica da Camera, l'Orquestra Pau Casals o l'Associació Obrera de Concerts i fins a l'any 1936. El marc del concert, per tant, quedava justificat. N'han parlat en roda de premsa, el director de la Fundació Pau Casals, Jordi Pardo, i Antoni Ros Marbà que va conèixer de prop Enric Casals, germà de Pau i orquestrador d'"El Pessebre" i d'altres obres del mestre.