El Gran Teatre del Liceu presenta la nova temporada digital Liceu+ LIVE

Mon, 25 Apr 2022 06:00:00 +0000

El Liceu promet revolucionar la manera de veure l'òpera, aprofitant la plataforma Liceu+ que ja oferia fins ara l'accés a continguts diversos. Ara s'hi afegiran alguns títols de la temporada amb un excel·lent tractament de so i imatge, per tal de poder seguir-los des de casa o des d'on sigui a través d'un dispositiu que pot ser un ordinador, una tauleta o un telèfon mòbil. D'aquesta manera, i coincidint amb el seu 175è aniversari, el coliseu de la Rambla vol complir diversos objectius: millorar l'accessibilitat de l'òpera, tot superant barreres com el preu o la territorialitat, internacionalitzar la seva programació i complementar l'experiència operística. Ho ha explicat el director general del Liceu, Valentí Oviedo.