El Dia Internacional de la Dansa farà ballar els barris de Barcelona

Thu, 28 Apr 2022 16:23:00 +0000

Demà és el Dia Internacional de la Dansa i se celebra el 29 d'abril perquè és el dia del naixement del ballarí i coreògraf Jean-George Noverre i arreu del món es fan activitats per homenatjar aquest art. Després de dos anys amb edicions digitals, aquesta jornada tornarà al carrer i farà ballar els barris de Barcelona demà cap a les set de la tarda. I serà gràcies a la gran festa que ha preparat l'Associació de Professionals de la Dansa de Catalunya. Tres coreògrafs seleccionats per convocatòria oberta han radiografiat els actius de dansa de tres barris de la ciutat per proposar tres accions de visibilització simultànies. Són Silvia Batet, Toni Mira i Miquel Barcelona i n'hem parlat amb ells.