Josep Pons: "M'explicaré en tres parts: qui soc, com soc i què faig"

Tue, 06 Apr 2021 17:00:00 +0000

Josep Pons, director musical del Gran Teatre del Liceu, serà investit el dimecres 7 d'abril al migdia doctor "honoris causa" per la UAB, a petició de la Facultat de Filosofia i Lletres. La distinció se li concedeix "pel seu compromís amb el panorama musical de Catalunya; per la seva contribució en la recuperació i difusió del patrimoni musical hispànic; pel seu suport als compositors contemporanis i a les noves generacions d'instrumentistes; per la creació de projectes innovadors i d'excel·lència, i pel seu esforç per obrir el fet musical als nous públics del segle XXI". La cerimònia serà a l'Auditori de la Universitat Autònoma de Barcelona (UAB), a la Facultat de Filosofia i Lletres. L'acte, que serà presencial i amb aforament restringit a causa de la pandèmia, es podrà seguir en directe i de forma íntegra pel canal de Youtube de la UAB. Hem pogut conversar amb el prestigiós director català sobre la seva investidura i la lliçó magistral que impartirà.