Rosa Oliveras Sabater: "A la meva mare li encantava la docència"

Tue, 07 Nov 2023 17:20:00 +0000

Rosa Oliveras Sabater, filla de la pianista Rosa Sabater i Daniel Blanch, vicepresident de l'Associació Catalana d'Intèrprets de Música Clàssica (ACIMC), ens han presentat la tercera edició del cicle Reintèrprets, que recordarà la pianista Rosa Sabater. Enguany es commemora el 40è aniversari de la seva mort, que va tenir lloc prematurament el 27 de novembre del 1983, en l'accident d'avió d'Avianca a Mejorada del Campo, quan Sabater tenia 56 anys i estava al punt àlgid de la seva carrera. Aquest diumenge, 12 de novembre, al Conservatori Municipal de Música de Barcelona tindrà lloc una jornada amb dues conferències, una taula rodona i un concert centrats en la vida i el desenvolupament artístic de l'insigne pianista barcelonina, que va ser una concertista internacional de primer nivell i una gran pedagoga.