El Festival Incert planteja l'intercanvi artístic entre Catalunya i zones en conflicte

Tue, 25 Feb 2025 17:30:00 +0000

Aquest dijous es posarà en marxa el Festival Incert, una iniciativa que proposa l'intercanvi artístic entre Catalunya i diverses zones en conflicte, apostant per la cultura com a eina de transformació. Organitzat per l'Associació Catalana per la Pau i la International Action for Peace, amb diversos equipaments i entitats implicats, aquesta primera edició l'Incert se centra en tres territoris: Palestina, Colòmbia i el Kurdistan. El festival arrencarà aquest dijous a L'Auditori de Barcelona amb un concert que fusiona música palestina i catalana, sota el títol "Paisatge sonor. Una trobada entre Catalunya i Palestina". Comptarà amb la formació palestina Al Kamandjati, el grup Cordes del Món i intèrprets provinents de l'ESMUC i del Taller de Músics. N'hem parlat amb dues de les joves músiques que hi participen, la violista Irene Zugaza i la pianista Eli Pons.