"Combinar la música de Mompou amb els poemes de San Juan de la Cruz és una alquímia entre els tres"

Tue, 30 Jan 2024 17:20:00 +0000

El pianista Emili Brugalla i l'actor i director teatral Lluís Homar ens han donat els detalls de l'espectacle "Alma y palabra" (que és una producció de la Companyia Nacional de Teatre Clàssic), que es podrà veure al Teatre Romea de Barcelona, del 6 a l'11 de febrer. Amb direcció d'Homar, ajunta tres disciplines: la poesia de Sant Joan de la Creu (amb Adriana Ozores i el mateix Homar posant la veu als versos del gran poeta místic), la música de Mompou (amb el mateix Brugalla interpretant en directe la "Música callada") i la pintura (amb el quadre "Crist crucificat" de Velázquez). El resultat és un espectacle que ens proposa un viatge espiritual cap al nostre món interior i cap a la trobada amb un mateix.