Canosa i Coma: "'Òpera a les venes' aporta història, coneixement i música"

Fri, 17 Apr 2026 16:20:00 +0000

"Òpera a les venes", espectacle sobre la història del Canal d'Urgell, es reestrenarà aquest diumenge, 19 d'abril, al Teatre de la Llotja de Lleida i s'estrenarà a Barcelona, el dilluns 20 d'abril, al Palau de la Música Catalana. Aquesta coproducció de la Fundació Canals d'Urgell, la Fundació Orfeó Lleidatà i l'Orquestra Simfònica Julià Carbonell de les Terres de Lleida, és un viatge musical pels camins d'aigua de Ponent on sonarà una de les històries més grans de Catalunya i Europa, el Canal d'Urgell. El muntatge és una adaptació del llibre "Aigua a les venes. Crònica d'un miracle català universal", de Francesc Canosa, amb guió de Berta Lacruz. Per això hem conversat amb ell mateix i amb Dani Coma (d'esquerra a dreta, a la foto), director d'escena de la producció.