"Des del primer moment vam fundar FICTA per fer recuperació patrimonial"

Wed, 22 Sep 2021 16:20:00 +0000

Martí Ferrer (a la dreta) i Bernat Cabré (a l'esquerra) són els directors i cofundadors de Ficta Edicions, una editorial gironina que treballa per la recuperació del patrimoni musical català i el descobriment de nous talents creatius. És una editorial que a més de publicar partitures, també edita llibres i discos i està celebrant el seu cinquè aniversari amb una sèrie d'actes i iniciatives, com la convocatòria de dos concursos, un de composició i un d'assaig musical, una sèrie de publicacions excepcionals, i un concert commemoratiu. Precisament aquest dissabte 25 de setembre ha organitzat una festa d'aniversari a Girona per commemorar els seus 5 anys, on hi haurà música en directe amb algunes estrenes i diverses sorpreses. Avui ens han fet balanç dels cinc anys de vida de l'editorial i ens han parlat d'alguns dels seus projectes futurs.