"Els tallers familiars de L'Auditori donen a les famílies eines pedagògiques per gaudir de la música

Wed, 04 Jan 2023 17:50:00 +0000

La pedagoga Ruth Ortín, que és la coordinadora dels Tallers Pedagògics de L'Auditori, impartirà el taller per a famílies amb infants d'1 a 5 anys "Pica-so" en aquest equipament, els diumenges 8 i 15 de gener. En aquest taller es treballarà la música del concert familiar "Pica-so", que tindrà lloc els dies 28 i 29 de gener a L'Auditori, amb suggeriments i propostes per continuar gaudint de la música a casa. Per això, uns dies abans del taller, les famílies inscrites reben un dossier per preparar els continguts i poder-los gaudir en profunditat. I després del concert "Pica-so", les famílies que hagin assistit al taller podran tenir una trobada exclusiva amb els músics.