La 4a edició del Festival Habana Clásica convida artistes d'arreu d'Europa

Mon, 07 Nov 2022 05:00:00 +0000

Aquest dissabte passat va arrencar a l'Havana la quarta edició d'un cicle de concerts que duu la música clàssica a espais històrics de la capital de Cuba i que s'allargarà fins al dia 20. Habana Clásica és fruit d'un somni personal del pianista cubà establert a Itàlia Marcos Madrigal, director artístic de la cita, que va comptar des dels inicis amb el suport de les institucions que l'han ajudat a créixer. Al llarg dels propers dies, passaran pel Festival Habana Clásica una cinquantena d'artistes, entre solistes, directors i agrupacions de música, teatre i dansa. Molts d'ells són europeus, com el trompista valencià Carles Pérez Esteve, que hi actuarà divendres i dissabte d'aquesta setmana com a integrant de diverses formacions de cambra. N'hem parlat amb el mateix Marcos Madrigal.