"'Pangea' és un viatge que fem a través d'instruments antics amb el públic del segle 21"

Mon, 27 Sep 2021 16:20:00 +0000

El multiinstrumentista, compositor, constructor d'instruments i intèrpret gallec Abraham Cupeiro ens ha presentat el seu últim disc, que ha titulat "Pangea", com s'anomenava l'únic i gegantí continent que existia fa uns 200 milions d'anys que, en separar-se, amb el pas del temps va anar originant els diferents continents tal com els coneixem avui. En aquest nou àlbum, Cupeiro ens proposa un viatge musical que recorre diverses parts del planeta, i ens acosta a altres cultures i sons a través de composicions pròpies i de María Ruiz. Cupeiro ha gravat les peces del disc a Londres acompanyat per la Royal Philharmonic Orchestra. Cadascuna de les obres de l'àlbum ens transporten als cinc continents: des de l'Oceania austral amb els ressons dels cargols de mar, passant per les misterioses muntanyes xineses que el so de l'Hulusi dibuixa amb les seves melismàtiques melodies, continuant a les grans planures d'Amèrica del Nord i també les selves d'Amèrica del Sud, entre molts altres indrets.