L'Orquestra Simfònica de la URV celebra els 25 anys amb el pòdcast "Coda"

Wed, 04 Feb 2026 17:25:00 +0000

"Coda" és el títol del pòdcast que celebra el 25è aniversari de l'Orquestra Simfònica de la Universitat Rovira i Virgili (URV), una proposta que dona a conèixer les interioritats d'aquesta formació tarragonina. Com ha canviat la formació en aquests 25 anys, quins reptes té de cara al futur, quin és el paper del director o com viuen l'experiència els estudiants, antics alumnes i professors que en formen part són algunes de les qüestions que tracta aquest pòdcast presentat per Aleix Pérez i Anna Alcoverro. N'hem parlat amb la mateixa Alcoverro.