Mireia Barrera: "Després de 25 anys, soc la primera dona que dirigirà 'El Messies participatiu'"

Tue, 14 Dec 2021 18:00:00 +0000

Mireia Barrera, directora d'"El Messies participatiu", i Joana Uribe, vicepresidenta de l'Associació Messies Participatiu de Barcelona, ens han acompanyat per explicar-nos tots els detalls de la interpretació d'aquest gran oratori barroc imprescindible del Nadal que oferiran, el 21 de desembre a L'Auditori de Barcelona i el 23 de desembre a l'Auditori de Girona, els 400 cantaires de l'associació Messies Participatiu, amb la soprano Elena Copons, el contratenor Leandro Marziotte, el tenor David Alegret i el baríton Enric Martínez-Castignani, acompanyats pel Cor Madrigal i l'Orquestra Barroca Catalana. Mireia Barrera ens ha explicat que ella serà la primera dona que dirigirà "El Messies participatiu" després de 25 anys d'interpretar-se a Barcelona i que està molt il·lusionada amb la tasca que li han encomanat. A més, ens ha revelat que, en la seva versió d'aquest gran oratori de Georg Friedrich Händel, ha fet destacar especialment el pes del text.