Fem un tast del primer disc en solitari de la clavecinista Eva del Campo

Fri, 12 Apr 2024 16:25:00 +0000

Jean-Baptiste Parant és el compositor a qui la clavecinista Eva del Campo ha dedicat monogràficament el seu primer disc en solitari. Tot i la gran manca d'informació que hi ha sobre la seva biografia, es tracta d'un representant de l'apogeu de l'escola francesa del clavecí, que floreix al segle 18, amb la publicació de les obres de François Couperin i Jean-Philippe Rameau, els dos representants capdavanters, als quals van seguir tota una generació de compositors com Claude Balbastre, Pancrace Royer, Jacques Duphly i Michel Corrette, a la qual pertany també Parant. La mateixa Eva del Campo ens ha explicat com ha estat la gènesi de la gravació de l'àlbum.