"La música de Webern la trobem extremadament rica i bella i és menys interpretada del que es mereix"

Thu, 28 Oct 2021 16:20:00 +0000

El Cosmos Quartet (format pels violinistes Bernat Prat i Helena Satué, Lara Fernández, viola, i Oriol Prat, violoncel) és una de les formacions més destacades de les noves generacions de quartets del nostre país i ens ha acompanyat aquesta tarda per donar-nos tots els detalls de la seva residència durant tres temporades al Palau de la Música Catalana. L'objectiu de ser quartet resident és poder desenvolupar un repertori que inclogui les obres més representatives per a aquest gènere dels segles XIX i XX. El primer concert l'oferirà dimarts de la setmana que ve, 2 de novembre i, en total, en sis concerts, el Cosmos Quartet interpretarà les integrals dels quartets d'Anton Webern, Robert Schumann i Johannes Brahms, que combinarà amb obres de compositors del segle vint.