Juan Pablo Navarro, amb Xavier Gainche i Carme Canela, porta el seu tango urbà a Granollers

Tue, 11 Apr 2023 16:30:00 +0000

L'oferta musical impulsada des de Casa Amèrica de Catalunya continua aquesta primavera amb més propostes, i avui ens fixem en un concert que tindrà lloc divendres a Granollers. Es tracta de l'actuació del contrabaixista i compositor argentí Juan Pablo Navarro, un músic que aposta per una fórmula personal de tango urbà, aquest cop en format reduït. Navarro aterrarà al Casino de Granollers amb bona part del seu repertori més recent i que ha pogut mostrar amb la seva formació habitual, que és de septet. A Granollers, però, ho farà acompanyat només del pianista Xavier Gainche i la col·laboració de la cantant Carme Canela. N'hem parlat amb el mateix Navarro.