"'Greta i els Trihumans' s'hauria de fer a molts altres països, perquè és un toc d'alerta total"

Mon, 21 Mar 2022 17:20:00 +0000

Josep Vila i Jover, director del VEUS-Cor Infantil Amics de la Unió i l'escriptor i guionista Piti Español (a la imatge petita) ens han parlat de l'estrena de l'òpera "Greta i els Trihumans", la nova producció pròpia de la temporada d'òpera infantil del Teatre Auditori de Granollers, que ha encarregat al mateix Español i al compositor Joan Vives Sanfeliu i que s'oferirà els dies 26 i 27 de març per al públic familiar i el 29 de març, en dues funcions per a escolars. És un espectacle inspirat en l'activista de 16 anys Greta Thumberg i l'emergència climàtica mundial que interpreten el VEUS-Cor Infantil dels Amics de la Unió i l'Orquestra de Cambra de Granollers acompanyats per més d'un centenar de nens i nenes d'escoles de Granollers, amb la intenció de reforçar el compromís del teatre per crear projectes per a la transformació social i de l'entorn a través de la cultura.