Helena Cánovas Parés: "La música contemporània ens ha de sorprendre i portar a terrenys nous"

Tue, 29 Jun 2021 17:00:00 +0000

La compositora catalana de 26 anys Helena Cánovas Parés ha guanyat la segona edició del Premi Europeu Carmen Mateu a Joves Artistes d'Òpera i Dansa, en la categoria de composició operística, dotat amb 30.000 euros en metàl·lic i l'encàrrec de compondre una òpera de butxaca, que s'estrenarà d'aquí un o dos anys al Festival Castell de Peralada i que després s'interpretarà al Gran Teatre del Liceu i al Teatro Real de Madrid, entitats que col·laboren en aquest guardó europeu. El premi també ofereix la possibilitat de fer un taller opcional sobre el procés compositiu amb el compositor Albert García Demestres, de qui ja s'han estrenat diverses òperes seves en edicions passades del Festival de Peralada. Durant l'entrevista, Helena Cánovas Parés ens ha parlat de la seva música, dels processos compositius que segueix i dels seus projectes professionals futurs, tant a Colònia, ciutat on viu actualment i on està completant la seva formació musical, com a Catalunya, on tornarà a la tardor.