Mestres: "Hem convertit el Mas i Mas Festival en una temporada de concerts de 6 mesos"

Tue, 26 Mar 2024 17:40:00 +0000

Josep Mestres, director artístic i programador del Mas i Mas Festival i de la sala Jamboree de Barcelona, ens ha presentat la nova temporada Mas i Mas 2024, que en lloc de celebrar-se només a l'agost, es transforma aquest any en una temporada de sis mesos amb 24 actuacions d'artistes nacionals i internacionals de jazz, blues, soul, hip-hop i altres músiques afins. La nova temporada Mas i Mas 2024 arrencarà el 4 de maig i s'allargarà fins al 25 d'octubre. Se celebrarà a les sales 1 i 3 de Jamboree, a Paral·lel 62, la Sala Apol·lo i La Paloma.