El guitarrista Bernat Padrosa oferirà el concert "París 1911" al Museu de la Música

Wed, 11 May 2022 06:00:00 +0000

L'intèrpret català el protagonitzarà aquest dijous dins el cicle "Els teus clàssics" de l'Associació Joan Manén. El programa gira a l'entorn de diversos compositors que van coincidir a començaments del segle XX a la capital francesa, com Frederic Mompou, en qui Padrosa ja havia estat aprofundint fa temps i del qual ha transcrit les "Impressions íntimes". El diàleg amb l'Associació Joan Manén sobre la necessitat de recuperar el propi patrimoni va acabar de configurar el programa. El mateix Bernat Padrosa ens n'ha parlat.