Martínez-Castignani: "No tenim en compte el no públic de clàssica, i és un públic potencial brutal"

Fri, 14 Oct 2022 17:00:00 +0000

El baríton Enric Martínez-Castignani ens ha parlat de la presentació que va oferir dijous de la setmana passada al MACBA del seu "Informe sobre pràctiques innovadores internacionals en l'àmbit de la música clàssica" (en programacions d'òpera, música contemporània i clàssica), que ha elaborat per encàrrec del CONCA. Durant la presentació, el cantant va estar acompanyat dels directors generals del Liceu, el Palau de la Música Catalana i L'Auditori. A les conclusions del seu informe ha exposat, entre moltes altres coses, que a Catalunya i a Espanya els equipaments musicals no estan tenint en compte el públic que no hi va, quan és un públic potencial immens que caldria captar. A més, també ens ha donat els detalls de la seva primera interpretació del rol de Leporello a l'Òpera d'Oviedo, entre el 13 i el 19 de novembre, i ens ha fet balanç dels seus 30 anys de carrera professional com a cantant.