Héctor Tejedo: "Hem revisitat els temes de Duke Ellington, respectant-ne la melodia"

Fri, 03 Oct 2025 16:40:00 +0000

El jove contrabaixista i compositor català Héctor Tejedo (a la foto, a la dreta) ens ha presentat el seu segon treball discogràfic com a líder, "The single petal of a rose", amb un projecte en format trio, amb Danilo Tarso al piano (a l'esquerra), Lluís Naval a la bateria (al centre) i ell mateix al contrabaix. En aquest LP, Tejedo s'endinsa en l'essència del jazz i en el perfeccionisme que caracteritzava Duke Ellington, un dels músics més influents i innovadors del segle vint, per reimaginar-ne l'univers des d'una estètica contemporània. Al final de l'entrevista, Tejedo, Tarso i Naval ens han ofert una actuació musical en directe que veureu a la nostra web i a la playlist de 3CatCultura a YouTube.