Steven Isserlis protagonitzarà el concert de la Diada Pau Casals al Palau

Wed, 08 Jun 2022 16:30:00 +0000

Dimecres de la setmana que ve, dia 15, tindrà lloc una nova edició de la Diada Pau Casals, l'homenatge de la ciutat de Barcelona al cèlebre violoncel·lista en forma, sobretot, d'un concert al Palau de la Música Catalana, tot i que també amb diverses activitats paral·leles. En aquesta ocasió, la Fundació Pau Casals renova la invitació al violoncel·lista anglès Steven Isserlis, que ja estava programat l'any 2020, en què el concert es va haver d'ajornar a causa de la pandèmia. L'acompanyarà la pianista canadenca Connie Shih amb un programa amb obres de Saint-Saëns, Beethoven, Julius Isserlis i Rakhmàninov. N'ha parlat en roda de premsa Bernard Meillat, assessor musical de la Fundació Pau Casals.