Rai Paz: "Musicant els poemes del meu oncle he posat el peu per primer cop al món del lied"

Thu, 11 Dec 2025 17:40:00 +0000

El guitarrista i compositor Rai Paz (a la dreta, a la foto), amb la soprano Mercedes Gancedo (segona per l'esquerra), la pianista Leyre Sáenz de Urturi i Joan Arnau Pàmies, fundador i director de Protomaterial Records, ens han presentat el nou disc del músic català, titulat "Sis poemes de Cesc Pla Santamans", publicat pel segell català. El mateix Paz s'endinsa en el món del lied musicant poemes del seu oncle, que interpreten Gancedo i Sáenz de Urturi. Al final de l'entrevista, la soprano argentina i la pianista basca ens han ofert una actuació musical en directe, que veureu a la nostra web i a la playlist de 3CatCultura a YouTube.