Coloma Bertran: "L'objectiu del meu llibre és que el músic trobi el seu so i faci la seva música"

Fri, 16 Dec 2022 17:50:00 +0000

La violinista i compositora Coloma Bertran ens ha donat els detalls del seu llibre amb partitures del seu primer disc, "Nocturns i diamants", que justament va presentar ahir al Casino de Vic. És un recull de les peces que formen part d'aquest primer disc, publicat l'any 2020, i conté composicions i arranjaments que la violinista ha creat després de molts anys de recerca d'eines, vocabulari i recursos que l'han portat a trobar la seva pròpia veu i en les quals s'hi reconeix profundament, com a intèrpret i com a compositora. El llibre inclou partitures, arranjaments, explicacions sobre estructura, melodia, l'art d'improvisar i l'art d'acompanyar amb el violí, i explicacions sobre diferents opcions d'interpretació de les peces, entre d'altres. Ja està disponible en format físic i e-book.