Descobrim l'himne de la Capitalitat de la Cultura Catalana de Tortosa, d'Arturo Gaya

Fri, 16 Apr 2021 06:15:00 +0000

La comissió organitzadora de la Capitalitat de la Cultura Catalana de Tortosa ha encarregat al músic Arturo Gaya la composició d'un himne amb la idea que la ciutat se'l faci seu per convertir-lo en una melodia popular assumida. Autor tant de la música com de la lletra, Gaya afirma que l'himne vol representar els diversos estils i tradicions musicals que integren el fet musical ebrenc i tortosí i en són trets identitaris. D'aquesta manera, la música de banda, el cant coral i la jota, amb les seves derivacions, s'han unit de la mà dels arranjaments que han fet Jordi Fusté i Josep Lanau (respecte a la base rítmica), Juanjo Grau (per a la banda) i Josep Ollé i Andreu Ferré (per als cors). Arturo Gaya ens n'ha donat tots els detalls.