Conversem amb el guitarrista MILOS, que està de gira per Catalunya i l'Estat

Tue, 03 Oct 2023 14:00:00 +0000

Després d'actuar a l'Auditori Pau Casals del Vendrell, a Terrassa i al Palau de la Música Catalana, el guitarrista MILOS encara la continuació d'una gira per Catalunya i l'estat espanyol acompanyat de la Franz Schubert Filharmonia, amb el "Concierto de Aranjuez" com a obra principal. L'orquestra catalana ha completat el programa amb dues peces també emblemàtiques: "Sant Martí del Canigó", de Pau Casals, i la "Simfonia del nou món", de Dvorák. La gira segueix aquest vespre a l'Auditori Nacional de Madrid, i aquest cap de setmana passarà per l'Auditori Enric Granados de Lleida, el Teatre Tarragona i l'Atlàntida de Vic. Aprofitem per recollir unes paraules del guitarrista nascut a Montenegro i actualment resident a Londres, començant per la seva relació amb el cèlebre concert que Joaquín Rodrigo va compondre l'any 1939.