Oriol Serra parla de l'acabament amb intel·ligència artificial de la Desena Simfonia de Beethoven

Tue, 09 Nov 2021 18:00:00 +0000

Oriol Serra, corresponsal a Alemanya de Catalunya Ràdio, TV3 i la Corporació Catalana de Mitjans Audiovisuals (CCMA), ens ha explicat que l'Orquestra Beethoven de Bonn ha interpretat la Desena Simfonia de Ludwig van Beethoven, que el compositor no va arribar a acabar, completada per un ordinador programat entre musicòlegs i informàtics. El projecte de completar la Simfonia núm. 10 del compositor alemany va començar el 2019 per tal d'estrenar-la en el marc de la commemoració del 250è aniversari de Beethoven, que es va escaure l'any passat, i l'Orquestra Beethoven de Bonn es va posar en contacte amb musicòlegs i informàtics per tal d'aconseguir que a base d'algoritmes imitant l'estil del compositor alemany, la intel·ligència artificial acabés el tercer i quart moviments, que el músic no va completar. El director de la formació alemanya, Dirk Kaftan, ha explicat que l'obra completa sona com Beethoven, però que ell està convençut que "no és Beethoven".