Explorem l'exposició i performance "Polièdric, les facetes d'un músic", de Pol Aumedes

Fri, 11 Feb 2022 07:00:00 +0000

Diumenge, al Centre Artesà Tradicionàrius hi arriba una doble proposta de l'artista pluridisciplinari Pol Aumedes. S'inaugura "Polièdric, les facetes d'un músic", que consta d'una exposició i una performance, el mateix diumenge al recinte del barri barceloní de Gràcia. L'autor de la proposta, músic acordionista i també artista plàstic, ho planteja com un recorregut per les cares de l'ofici de músic, més enllà dels escenaris. Aumedes ens ha explicat que tot plegat és el resultat d'una investigació artística al llarg dels anys, que ha portat a una acumulació de dades i informació, ara exposades amb un fil narratiu al Tradicionàrius, que és el lloc on es va formar com acordionista. Però la proposta no només interpel·la el músic que es mou en el terreny tradicional, sinó tots els artistes sonors, i també el públic. Ell mateix ens n'ha parlat en profunditat.