Ignasi Terraza: "El públic ens diu que ja és un clàssic venir a sentir-nos per Nadal al Jamboree"

Wed, 22 Dec 2021 18:00:00 +0000

El pianista Ignasi Terraza i el cantant Randy Greer han vingut a "Assaig general" per presentar-nos els "Concerts de Nadal" que oferiran ells mateixos (Terraza amb el seu trio) aquest divendres, 24 de desembre, i també dissabte 25 de desembre al Jamboree de Barcelona. Són dos dels concerts que formen part de la gira que estan oferint arreu de l'estat per presentar el seu disc nou, "Around the Christmas tree", editat per Satélite K. Conté originals nadalencs de Terraza i Greer, nadales internacionals , a més de temes propis d'Ignasi Terraza amb un tractament molt personal. A l'àlbum, també hi participen el bateria Esteve Pi, el guitarrista Josep Traver i el contrabaixista Horacio Fumero, i a més hi col·laboren la trompetista i cantant Andrea Motis i la cantant MG.