Guix i García-Tomás: "L'Auditori ens ha donat molta llibertat a l'hora de compondre les obres"

Fri, 22 Mar 2024 17:30:00 +0000

Coincidint amb el dia exacte en què L'Auditori celebra el seu 25è aniversari, avui, 22 de març, l'equip de l'"Assaig general" ens hem desplaçat a la Llanterna d'aquesta sala per oferir un programa especial amb entrevistes i una actuació musical en directe. Els últims convidats que ens han acompanyat han estat els compositors Josep Maria Guix i Raquel García-Tomás. Guix veurà estrenada, en el concert que es farà avui mateix a L'Auditori, l'obra d'encàrrec que ha escrit per a l'equipament: "Songs for Júlia", en el que és un dels concerts de celebració dels 25 anys de la sala. Pel que fa a García-Tomás, el cap de setmana del 15 al 17 de març, també dins dels concerts commemoratius del quart de segle de L'Auditori, ja va veure estrenada la seva composició "Les constel·lacions que més brillen".