Ramos i l'Ensamble Nuevo Extremo fan el primer enregistrament complet del "Rèquiem" de Casciolini

Wed, 09 Oct 2024 16:25:00 +0000

Gerard Ramos és un jove director català que va arribar fa pocs anys a Xile. Es va establir inicialment a la població de Frutillar i, més tard, animat per les perspectives de l'escena musical del país, es va traslladar a la capital, on fa de professor de direcció coral a la Universitat Pontifícia de Xile. Allà ha creat la seva pròpia formació, l'Ensamble Nuevo Extremo, format per 12 cantants professionals. Dirigint aquest conjunt, ha fet el primer enregistrament íntegre del "Rèquiem" per a cor a cappella del compositor barroc italià Claudio Casciolini, de mitjan segle XVIII, recuperat i transcrit pel musicòleg xilè Alejandro Vera.