El Mercat de Música Viva de Vic celebrarà la 35a edició amb una seixantena de concerts

Sun, 25 Jun 2023 13:00:00 +0000

El mes de setembre, el Mercat de Música Viva de Vic arribarà a l'edició número 35: una bona xifra que ens ajuda a confirmar que es tracta d'un esdeveniment més que consolidat, atent a gairebé tots els estils musicals que s'emmarquen en l'amplíssim terreny de la música moderna i popular. Entre el 13 i el 16 de setembre tindrà lloc una nova edició d'aquesta trobada de músics i professionals, que està dissenyada per intercanviar propostes i experiències, i trobar noves maneres i estratègies de fer lluir la música en viu. N'ha parlat en roda de premsa Marc Lloret, director del Mercat de Música Viva de Vic.