Pau Casares: "Mai m'havia plantejat fer un disc com a líder, però els meus fills m'hi han obligat"

Tue, 11 Jun 2024 16:40:00 +0000

Després de 50 anys de carrera musical el saxofonista, clarinetista, compositor, director de banda i pedagog català Pau Casares (a la foto, a l'esquerra) acaba de publicar el seu primer disc com a líder, "Sobretaula a casa", que ha editat The Changes. És un àlbum produït pels seus fills, Lluc i Joan Casares (a la foto, a la dreta), on podem escoltar en Pau tocant els saxos tenor i l'alt, i també el clarinet, i interpretant amb tota comoditat els diferents estils de la història del jazz. Aquesta tarda, Pau Casares amb el seu fill Joan ens ha ofert una actuació en directe que veureu a l'Instagram de @catalunyamusica.