"Jo era molt de música clàssica fins que tota la meva part foklòrica va sortir a la superfície"

Fri, 04 Mar 2022 17:20:00 +0000

Aquesta tarda hem entrevistat la pianista i compositora francesa Mélodie Gimard, que ha vingut a parlar-nos dels seus propers projectes. Formada al Conservatori de Perpinyà, va aconseguir els diplomes de piano, música de cambra, acompanyament, formació musical, bandúrria, llaüt, escriptura i dansa espanyola i es va mudar a Barcelona, on va fer el grau superior de piano clàssic a l'ESMUC i després un màster oficial en interpretació. Però, sentint que necessitava ampliar fronteres musicals, primer va començar a fusionar la música clàssica amb el flamenc i més tard crear noves formes musicals on bolcar-hi totes les seves influències: música clàssica, folklore, jazz i flamenc i així va ser com fa dos anys va gravar el seu primer àlbum titulat "Numen" que també ha donat forma a un espectacle que ha portat a diversos festivals d'Espanya, França i Anglaterra.