Walter Chino Laborde a trio ofereix l'espectacle "Tablao de tango" a Barcelona

Wed, 08 May 2024 16:30:00 +0000

És possible que el nom de Walter Chino Laborde no sigui gaire conegut pel públic de casa nostra i dilluns que ve, 13 de maig, hi haurà una bona ocasió de conèixer de prop aquest cantant argentí, que està considerat una de les veus amb més personalitat del tango contemporani. Serà a la Llibreria Byron de Barcelona, amb l'espectacle "Tablao de tango", on l'artista argentí, amb dos músics d'altura, oferirà una selecció dels millors tangos del segle XX, amb una posada en escena austera i intimista. A més, presentarà el repertori del seu disc de debut amb aquesta formació, titulat "De alcohol y desamor". N'hem parlat amb el mateix Chino Laborde.