Presentem el primer Festival de Blues de Terrassa

Thu, 26 Mar 2026 17:30:00 +0000

El vessant jazzístic d'una ciutat com Terrassa és més que conegut i reconegut, sobretot a través del seu festival de jazz. A partir d'aquest mes d'abril, a l'activitat musical de la localitat vallesana s'hi afegeix un festival dedicat al blues, que tindrà com a epicentre El Cafè de l'Aula Jazz Club, recinte que figura com a referent de l'agenda de concerts de la ciutat i que comparteix edifici amb l'Aula de Música, centre docent local. La primera edició de l'esdeveniment, que porta el nom de Festival de Blues Sense Filtres, tindrà lloc entre el 8 i el 25 d'abril, i acollirà les propostes de Wax & Boogie (a la foto), Agustí Burriel i Lluís Coloma, entre molts altres artistes. El músic Oriol González Ortí, impulsor del festival, ens n'explica el com i el perquè.