El Teatre La Gleva acull "Bésame mucho", coproduït per Òpera de Butxaca i la Neuköllner Oper

Tue, 17 Oct 2023 10:00:00 +0000

Aquest dimarts, dimecres i dijous hi ha tres possibilitats de veure al Teatre La Gleva de Barcelona "Bésame mucho", un espectacle musical coproduït per Òpera de Butxaca i Nova Creació i Neuköllner Oper de Berlín, que es va estrenar el passat mes de febrer amb gran èxit a la capital alemanya. "Bésame mucho" neix de la voluntat de la Neuköllner Oper de dur la música de Granados a Berlín, on no és tan coneguda, i al mateix temps posar-la en comú i en diàleg amb la vida i obra de la compositora mexicana Consuelo Velázquez, autora del bolero "Bésame mucho". La mallorquina Ana Cuéllar n'és la directora d'escena (a la foto) i ens ha explicat quin paper té la música a l'espectacle.