"Adriana Lecouvreur", de Cilèa, torna al Liceu amb la lloada producció de David McVicar

Mon, 17 Jun 2024 16:25:00 +0000

L'últim títol operístic escènic d'aquesta temporada del Gran Teatre Liceu és "Adriana Lecouvreur", de Francesco Cilèa, que torna al teatre en la coproducció que ja es va poder veure la temporada 2011-2012. La proposta escènica de David McVicar es caracteritza per l'elegància derivada de l'ambientació al París del segle XVIII --el moment dels fets originals-- sense cap intent de trasllat en el temps, però sense deixar d'emfasitzar la passió amorosa i el desig de venjança que recull la història. N'han parlat en roda de premsa Justin Way, que n'és el repositor, el director musical nord-americà Patrick Summers, que serà qui en conduirà les funcions, i la soprano Aleksandra Kurzak, una de les cantants del repartiment.