Fem un tast de la proposta "Vocal Roots" de Maria Coma, artista resident a la Fira Mediterrània

Tue, 04 Oct 2022 16:25:00 +0000

D'entre l'abundant activitat dels artistes residents a la Fira Mediterrània de Manresa, avui ens fixem en l'últim projecte de la cantant, pianista i compositora Maria Coma: "Vocal Roots", una proposta performàtica que s'endinsa en les possibilitats expressives de la veu i el cos com a instrument, per lligar-ho al concepte d'origen o d'"arrel biogràfica". Així és com ho planteja Coma, que a Berlín (on resideix habitualment), ja ha tingut ocasió de desenvolupar un projecte en residència que ha près forma de disc. Ella mateixa ens n'ha donat els detalls.