Coneixem la soprano Adriana González, que debutarà al Festival Life Victoria

Fri, 07 Oct 2022 05:00:00 +0000

Formada a París, la cantant de Guatemala es presentarà al Recinte Modernista de Sant Pau de Barcelona, dilluns que ve, en recital, després del seu esplèndid debut en el rol de Mimì al Gran Teatre del Liceu. L'acompanyarà el pianista i director d'orquestra Iñaki Encina Oyón i oferiran un programa al voltant del compositor Isaac Albéniz a través de les cançons en diferents llengües que va compondre al llarg de la seva carrera. A més, també interpretaran lieder de Ferran Obradors, Ermanno Wolf-Ferrari, Robert Dussaut, Hélène Covatti i Enric Granados.