Tarquim: "La música de ball no és incompatible amb la complexitat rítmica i harmònica"

Thu, 15 Jan 2026 17:40:00 +0000

El multiinstrumentista i compositor Tarquim (Pau Vidal, al centre de la foto) ens ha presentat el seu nou disc, titulat "Tarquim y Los Metales Preciosos". Seguint l'estela de la seva aclamada producció anterior, "A Cuba", en aquest nou àlbum continua indagant en la tradició musical de l'illa més gran de les Antilles i aquesta vegada ha creat una orquestra de salsa i música cubana, que l'acompanya en aquest treball discogràfic, en què brillen els arranjaments, la interpretació i les composicions originals. Al final de l'entrevista, Tarquim, acompanyat per la cantant Yadira Ferrer i el pianista Kevin Díaz (membres de l'orquestra), ens ha ofert una actuació en directe que veureu a la nostra web i a la playlist de 3CatCultura a YouTube.