Esteve Molero: "Conxita Badia és un personatge fascinant i la seva energia sobreviu"

Wed, 21 May 2025 16:50:00 +0000

Esteve Molero, director del Festival Udaeta, ens ha parlat de la presentació del nou disc "Cançons incertes (a Conxita Badia)", enregistat pels intèrprets Jordi Torrens (guitarra i arranjaments), Sol Vicente (soprano i viola), Guillermo Calliero (trompeta i bandoneó), Miquel González (contrabaix) i Pablo Campos (percussions). En aquest àlbum el guitarrista i compositor Jordi Torrens proposa una revisió de les cançons que va cantar, estrenar i estimar la cantant catalana en una versió a través de les harmonies impressionistes del llenguatge jazzístic. El disc es presentarà aquest dissabte, 24 de maig, al castell de Ribes, dins del Festival Udaeta, ja que és una producció pròpia que ha fet en col·laboració amb Àrtiac Produccions. El concert i el disc formen part dels actes de l'Any Conxita Badia.