Sara Blanch: "Em fa molta il·lusió debutar a la Scala de Milà"

Mon, 29 Apr 2024 16:40:00 +0000

La soprano catalana Sara Blanch ens ha parlat dels seus compromisos musicals més immediats. Aquest dijous, 2 de maig, debutarà en un recital en solitari al Palau de la Música Catalana en l'últim concert del cicle "Palau grans veus". Acompanyada al piano per Albert Guinovart, oferirà un programa de cançó catalana i peces i àries d'òpera del repertori francès, que domina a la perfecció. També ens ha parlat del seu debut, el setembre del 2024, a la Scala de Milà, que és considerat el teatre d'òpera més icònic del món i un dels de més prestigi internacional. Blanch debutarà a l'arena milanesa interpretant l'òpera "L'Orontea", d'Antonio Cesti, en una nova producció pròpia signada per Robert Carsen i amb la direcció musical de Giovanni Antonini.